Louder Than Bombs (film)

Louder Than Bombs er en internasjonalt samprodusert film regissert av Joachim Trier, som også har skrevet manus til filmen sammen med Eskil Vogt. Filmen er produsert av Thomas Robsahm og Joshua Astrachan. Hovedrollene spilles av Jesse Eisenberg, Gabriel Byrne, Isabelle Huppert, David Strathairn og Amy Ryan. Den ble valgt ut til å konkurrere om Gullpalmen under Cannes filmfestival 2015. Louder Than Bombs var den første norskproduserte som stilte i hovedkonkurransen siden Anja Breiens Arven deltok i 1979.

Filmen hadde ordinær kinopremiere i oktober 2015. Filmen ble tildelt Nordisk råds filmpris i 2016. Den vant fire priser under Amandaprisen 2016 og tre priser under Kanonprisen 2015, fire av disse gikk til Joachim Trier for manus og regi.

Sammendrag 
Flere år før hendelsene i filmen døde Isabelle Reed (spilt av Isabelle Huppert) en fotograf, angivelig i en bil-ulykke. I nåtiden blir et retrospektivt arbeid av henne og en artikkel om hennes liv og død publisert. Dette gjør at enkemannen hennes, Gene (spilt av Gabriel Byrne) får problemer med sin yngste sønn, Conrad, som var tolv på tidspunktet for Isabelles dødfall - fordi sønnen ikke visste at moren egentlig døde av selvmord. Familien går gjennom morens arbeid før sakene skal gis til et museum. Selv om hans andre sønn Jonah fremstår som normal og stabil ovenfor resten av familien sin, nekter han å tro at moren hans døde av selvmord og han begynner å sensurere arbeidet hennes og sletter enkelte av fotografiene hennes som ser ut til å vise henne ha en kjærlighetsaffære.

Gene overlater en del av Isabelles arbeid til sin gamle venn Richard, som skal skrive en artikkel, og gir ham tillatelse til å gå gjennom alt arbeidet for å se hva som er for personlig til å publiseres eller ikke. Richard røper for ham at han og Isabelle en gang hadde en affære utenlands, men at Isabelle aldri var interessert i å fortsette denne affæren da Isabelle og Richard kom hjem. Richards artikkel blir publisert tidligere enn de forventet, og sønnen Jonah tar dette dårlig.

Skuespillere 
 Gabriel Byrne som Gene Reed
 Isabelle Huppert som Isabelle Reed
 Jesse Eisenberg som Jonah Reed
 Devin Druid som Conrad Reed
 Boaz Siegel som en yngre Conrad Reed
 David Strathairn som Richard
 Amy Ryan som Hannah
 Rachel Brosnahan som Erin
 Leslie Lyles som en rektor.
 Ruby Jerins som Melanie
 Megan Ketch som Amy Reed
 Charlie Rose som seg selv.

Priser og nominasjoner 
 Kanonprisen 2015:
 Beste regi – Joachim Trier
 Beste manus – Eskil Vogt og Joachim Trier
 Beste foto – 
 Nominert i klassen beste produsent – Thomas Robsahm, , , ,  og 
 Nominert i klassen beste klipp – Olivier Bugge Coutté
 Finalist i publikumsklassen Filmwebs Kanonpris
 Bronze Horze – Beste film under Stockholms filmfestival 2015
 Explore Award under Ghent International Film Festival 2015
 Amandaprisen 2016:
 Beste regi – Joachim Trier
 Beste filmmanus – Eskil Vogt og Joachim Trier
 Beste foto – 
 Beste klipp – Olivier Bugge Coutté
 Nominert i klassen beste norske kinofilm
 Nominert i klassen beste mannlige skuespiller – Devin Druid
 Nominert i klassen beste mannlige birolle – Gabriel Byrne
 Nominert i klassen beste lyddesign – Gisle Tveito
 Nordisk råds filmpris 2016
 Filmkritikerprisen 2016
 Lost Weekend Award – Best Ensemble Cast under Film Club's The Lost Weekend 2016

Referanser

Eksterne lenker 
 

Filmer regissert av Joachim Trier
Filmer fra 2015
Engelskspråklige filmer
Amandaprisen 2016
Filmer med vinnere av Kanonprisen‎